Elsőként vett részt magyar borászat a Wine Paris 2022 borkiállításon

Európa egyik legnagyobb hagyományos borkiállítása, a párizsi Vinexpo - Wine Paris 2022 - , mely a járványhelyzet miatt két év után idén februárban kerülhetett ismét megrendezésre. A nagy presztízsű borkiállításon közel 3000 borászat képviseltette magát, melyek nagy része a világ leghíresebb francia bortermő vidékeiről érkeztek. A Wine Paris 2022 kiállításon a francia borok mellett az elmúlt időszakban kiemelkedő teljesítményt mutató külföldi pincészetek kínálataival is megismerkedhettek a nemzetközi borkereskedők és az érdeklődők. 2022-ben elsőként érte hazánkat az a nagy megtiszteltetés, hogy egy magyar borászat, a Jammertal Borbirtok képviseltethette magát az eseményen.

A Jammertal Borbirtok a meghívást alanyi jogon azzal érdemelte ki azzal, hogy a tavalyi évben a világ egyik legnagyobb presztízsű eseményén, a Concours Mondial de Bruxelles 2021 Luxemburgban rendezett borversenyén a legmagasabb pontszámot a vörösborok kategóriájában mintegy hét és félezer mintából a villányi birtok Cassiopeia Merlot 2015 bora kapta.

A párizsi kiállítás mindenképpen mérföldkő a Jammertal Borbirtok életében, és így a villányi borok számára is, hiszen így az elsősorban francia szakmai és borértő közönség lehetőséget kapott megismerkedni a magyar vörösborral. Az ilyen magas színvonalú rendezvényeken való megjelenések pozícionálják a villányi terroir-t a legjelentősebb kékszőlő termő területek nemzetközi borászati térképén.

Sajtókapcsolat:

* jbb@jbb.hu

|  |  |
| --- | --- |
|  | © Jammertal Borbirtok |

Eredeti tartalom: Jammertal Borbirtok

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/246/elsokent-vett-reszt-magyar-boraszat-a-wine-paris-2022-borkiallitason/